ЧРЕЗ ПРЕДСЕДАТЕЛЯ

НА ОБЩИНСКИ СЪВЕТ-ГРАД РУСЕ

АКАДЕМИК ХРИСТО БЕЛОЕВ

ДО КМЕТА НА ОБЩИНА РУСЕ

Г-Н ПЕНЧО МИЛКОВ

П И Т А Н Е

ОТ ГРУПАТА ОБЩИНСКИ СЪВЕТНИЦИ

„ СДС- ГРАЖДАНИТЕ“

На основание чл. 33, ал. 1, т.4 от Закона за местното самоуправление и местната администрация и чл. 103, ал.2 във връзка с чл. 104 от Правилника за организацията и дейността на Общински съвет - Русе, неговите комисии и взаимодействието им с общинската администрация

**ОТ ГАЛИЧКА НИКОЛОВА,**

общински съветник в Общински съвет – Русе

Във връзка с тревожната, напрегната световна обстановка и в частност с водещите се в близост до България военни действия, и отчитайки факта, че ситуацията е динамична, бих искала да запознаете общинските съветници и граждани дали Община Русе е в готовност да реагира при евентуални промени.

1. Стопанисва ли община Русе помещения предназначени за колективни средства за защита – т. нар. „бомбоубежища“. Къде се намират, в какво състояние са и създадена ли е организация за използването им при нужда.
2. Стопанисва ли община Русе индивидуални средства за защита на населението – „противогази“, детски защитни камери и др. Къде се съхраняват , в какво състояние са и колко процента от населението на общината покриват наличните и годни за използване. Каква организация е създадена за раздаването им при нужда. Работеща ли е тази организация , кой я контролира и на кого отчита дейността си.
3. Разработени ли са варианти за информиране на Гражданите за всички важни развития в посока на някаква опасност.

Какви са Плановете за действие на община Русе относно:

1. Мерки за справяне при евентуални военни действия.
2. Системи за ранно предупреждение и оповестяване.
3. План за достъп до ресурси и подкрепа за нуждаещите се.

Разчитам на задълбочен и конкретен отговор. Моля да го получа устно и писмено на предстоящата на 25 април 2024 година, сесия.

С уважение: Галичка Николова, общ. съветник

ПК “Граждани за общината“